
E L Ő T E R J E S Z T É S

Balatonvilágos Község Önkormányzata Képviselő-testületének

2026. júliusi soron kívüli, nyílt ülésére 

Tárgy: Balatonvilágos, 301/5 hrsz-ú Balaton Társasház villamosenergia ellátásának szabályossá tételéhez szükséges előirányzat biztosítása 
Előterjesztő: Takács Károly polgármester 

Előkészítette: Siófoki Közös Önkormányzati Hivatal Balatonvilágosi Kirendeltsége

Tisztelt Képviselő-testület!
Balatonvilágos Község Önkormányzata tulajdonában van két lakás a Balatonvilágos Gagarin lakótelep 4. szám alatti nyolc lakásos Balaton Társasházban.
A Társasház közgyűlése 2026. május 30. napjára összehívott közgyűlésén döntést hozott a tárgyi munkák megrendeléséről, mely lakásonként 700 ezer Ft befizetését igényli. A kapcsolódó iratanyag az előterjesztés melléklete. Az előzményekhez hozzátartozik, hogy a közgyűlésen több szabálytalanul meghozott döntés is született, köztük a tárgyi villamosenergia hálózatot érintő döntés. A közös képviselő csupán többszöri felhívásra juttatta el a tényállás megállapításához szükséges iratanyagot, mely továbbra sem adott teljes magyarázatot a munkálatok szükségességére és a tetemes költségre, ezért külön vizsgálatot igényelt az alátámasztottság. 

A szabálytalanság ellenére a közgyűlés határozata – bírósági döntés hiányában – érvényes, ezért javasolom a szükséges fedezet biztosítását. 

A fentiek alapján indokolt, hogy a képviselő-testület a 2026. évi költségvetésében biztosítsa a szükséges pénzügyi fedezetet, valamint döntsön a tervezési szerződés elfogadásáról. 

Javasolom a képviselő-testületnek Balatonvilágos, bruttó 1.400.000,- Ft előirányzat biztosítását a lakásalap terhére. 

Kérem a képviselő-testületet az előterjesztés megvitatására, az alábbi határozati javaslat elfogadására.
Balatonvilágos, 2026. július 20.

Takács Károly

polgármester

Határozati javaslat
Balatonvilágos Község Önkormányzata Képviselő-testülete megtárgyalta a „Balatonvilágos, 301/5 hrsz-ú Balaton Társasház villamosenergia ellátásának szabályossá tételéhez szükséges előirányzat biztosítása” tárgyú előterjesztést és a következő határozatot hozza: 

A képviselő-testület Balatonvilágos, 301/5 hrsz-ú Balaton Társasház villamosenergia ellátásának szabályossá tételéhez bruttó 1.400.000,- Ft előirányzatot biztosít. 
A döntés végrehajtásához szükséges előirányzatot az önkormányzat 2026. évi költségvetésében a 013350 Az önkormányzati vagyonnal való gazdálkodással kapcsolatos feladatok kormányzati funkción a működési tartalék terhére biztosítja. 

A képviselő-testület felhatalmazza a polgármestert a Balaton Társasház tájékoztatására a döntésről. 

Felelős: Takács Károly polgármester

Határidő: 2026. július 25. 

